**บริษัท สเปเชี่ยลตี้ เนเชอรัล โปรดักส์ จำกัด (มหาชน)  
Specialty Natural Products Public Company Limited**

**ส่วนที่ 1**

**ข้อมูลสรุป (Executive Summary)**

**ส่วนที่ 1**

**ข้อมูลสรุป (Executive Summary)**

|  |
| --- |
| **ข้อมูลสรุปนี้เป็นส่วนหนึ่งของแบบแสดงรายการข้อมูลการเสนอขายหลักทรัพย์และร่างหนังสือชี้ชวน ซึ่งเป็นเพียงข้อมูลสรุปเกี่ยวกับการเสนอขาย ลักษณะและความเสี่ยงของบริษัทที่ออกและเสนอขายหลักทรัพย์ ดังนั้น ผู้ลงทุนต้องศึกษาข้อมูลในรายละเอียดจากแบบแสดงรายการข้อมูลการเสนอขายหลักทรัพย์และร่างหนังสือชี้ชวนฉบับเต็ม ซึ่งสามารถขอได้จากผู้จัดจำหน่ายหลักทรัพย์และบริษัทฯ หรืออาจศึกษาข้อมูลได้จากแบบแสดงรายการข้อมูลและร่างหนังสือชี้ชวนที่บริษัทฯ ยื่นต่อสำนักงาน ก.ล.ต. ได้ที่เว็บไซต์ของสำนักงาน ก.ล.ต. (www.sec.or.th)** |

**ข้อมูลสรุปของการเสนอขายหุ้นสามัญต่อประชาชน**

**บริษัท สเปเชี่ยลตี้ เนเชอรัล โปรดักส์ จำกัด (มหาชน)**

**(ระยะเวลาการเสนอขาย : วันที่** [•] **-** [•]**)**

|  |  |  |  |
| --- | --- | --- | --- |
| **ข้อมูลเกี่ยวกับการเสนอขาย** | | | |
| **ผู้เสนอขาย** | : | บริษัท สเปเชี่ยลตี้ เนเชอรัล โปรดักส์ จำกัด (มหาชน) (“**บริษัทฯ**”) | |
| **ประเภทธุรกิจ** | **:** | ผลิตและจำหน่ายสารสกัดสมุนไพรมาตรฐาน และการรับจ้างพัฒนาและผลิตผลิตภัณฑ์เพื่อสุขภาพ ความงาม และสุขอนามัยภายใต้ตราสินค้าของลูกค้า (Original Design Manufacturer) รวมถึงการผลิตและจำหน่ายผลิตภัณฑ์ภายใต้ตราสินค้าของกลุ่มบริษัทฯ (Original Brand Manufacturer) | |
| **จำนวนหุ้นที่เสนอขาย** | **:** | หุ้นสามัญเพิ่มทุนจำนวน 105,000,000 หุ้น คิดเป็นร้อยละ 25.93 ของจำนวนหุ้นสามัญที่ออกและชำระแล้วทั้งหมดของบริษัทฯ ภายหลังการเสนอขายหุ้นสามัญในครั้งนี้ | |
| **สัดส่วนการเสนอขายหุ้น** | **:** |  | |
| |  |  |  | | --- | --- | --- | | **ประเภทผู้ลงทุน** | **จำนวนหุ้นที่เสนอขาย (หุ้น)** | **สัดส่วนที่เสนอขาย**  **(ร้อยละ)** | | 1. เสนอขายต่อบุคคลตามดุลยพินิจของผู้จัดจำหน่ายหลักทรัพย์ | [•] | [•] | | 1. เสนอขายต่อผู้มีอุปการคุณของบริษัทฯ | [•] | [•] | | 1. เสนอขายต่อกรรมการ ผู้บริหาร และ/หรือพนักงานของบริษัทฯ และบริษัทย่อย | [•] | [•] | | | | |
| **เงื่อนไขในการจัดจำหน่าย** | : | | **🗹** รับประกันการจำหน่ายอย่างแน่นอนทั้งจำนวน (Firm Underwriting)ตามจำนวนหุ้นที่ระบุไว้ในสัญญาแต่งตั้งผู้จัดจำหน่ายและรับประกันการจำหน่าย (Underwriting Agreement)  🞏 ไม่รับประกันการจำหน่าย (Best Effort) |
| **ราคาเสนอขายต่อประชาชน** | : | | [•] บาทต่อหุ้น |
| **มูลค่าการเสนอขาย** | : | | [•] บาท |
| **มูลค่าที่ตราไว้ (par)** | : | | 1 บาทต่อหุ้น |
| **มูลค่าตามราคาบัญชี (Book Value) ณ วันที่  30 มิ.ย. 2566** | : | | 1.45 บาทต่อหุ้น กรณีคำนวณจากมูลค่าส่วนของผู้ถือหุ้นของบริษัทฯ (ไม่รวมส่วนได้เสียที่ไม่มีอำนาจควบคุม) ณ วันที่ 30 มิถุนายน 2566 ซึ่งเท่ากับ 434.58 ล้านบาท หารด้วยจำนวนหุ้นสามัญปัจจุบันก่อนการเสนอขายหุ้นสามัญเพิ่มทุนในครั้งนี้ ซึ่งเท่ากับ 300 ล้านหุ้น |
| **การเสนอขายหุ้นหรือหลักทรัพย์แปลงสภาพในช่วง 6 เดือนก่อนหน้ายื่นคำขออนุญาตต่อสำนักงาน ก.ล.ต. จนถึงช่วงเสนอขาย**  - ไม่มี - | | | |
| **ความสัมพันธ์ระหว่างผู้ออก และ/หรือ ผู้เสนอขายหลักทรัพย์กับกลุ่มที่ปรึกษาทางการเงิน และ/หรือ  กลุ่มผู้จัดจำหน่ายหลักทรัพย์:**  - ไม่มี - | | | |
| **ที่มาของการกำหนดราคาเสนอขายและข้อมูลทางการเงินเพื่อประกอบการประเมินราคาหุ้นที่เสนอขาย:**  [•] | | | |
| **สัดส่วนหุ้นของ "ผู้มีส่วนร่วมในการบริหาร" ที่ไม่ติด silent period:**  จำนวนไม่เกิน [•] หุ้น คิดเป็นร้อยละ [•] ของจำนวนหุ้นสามัญที่ออกและชำระแล้วทั้งหมดของบริษัทฯ ภายหลังการเสนอขายหุ้นสามัญในครั้งนี้  ทั้งนี้ ข้อบังคับตลาดหลักทรัพย์ฯ เรื่อง การรับหุ้นสามัญหรือหุ้นบุริมสิทธิเป็นหลักทรัพย์จดทะเบียน พ.ศ. 2558 ลงวันที่ 11 พฤษภาคม 2558 (รวมทั้งที่แก้ไขเพิ่มเติม) กำหนดให้บริษัทฯ ต้องสั่งห้ามผู้ถือหุ้นตามที่กำหนดนำหุ้นจำนวนรวมกันเป็นจำนวนเท่ากับร้อยละ 55.00 ของทุนชำระแล้วภายหลังการเสนอขายหุ้นสามัญในครั้งนี้ (รวมถึงหลักทรัพย์อื่นที่อาจแปลงสภาพแห่งสิทธิเป็นหุ้นตามอัตราส่วนที่กำหนด) ออกขายภายในกำหนดระยะเวลา 1 ปี นับแต่วันที่หุ้นของบริษัทฯ เริ่มทำการซื้อขายในตลาดหลักทรัพย์ฯ โดยภายหลังจากวันที่หุ้นของบริษัทฯ ทำการซื้อขายในตลาดหลักทรัพย์ฯ ครบกำหนดระยะเวลา 6 เดือน บุคคลที่ถูกสั่งห้ามขายหุ้นสามารถขายหุ้นหรือหลักทรัพย์ที่ถูกสั่งห้ามขายได้ในจำนวนร้อยละ 25.00 ของจำนวนหุ้นหรือหลักทรัพย์ทั้งหมดที่ถูกสั่งห้ามขาย และสามารถขายส่วนที่เหลือทั้งหมดได้เมื่อครบกำหนดระยะเวลา 1 ปี | | | |
| **ตลาดรอง** | : | **🗹 SET** 🞏 **MAI** | |
| **หมวดธุรกิจ (sector)** | : | ของใช้ส่วนตัวและเวชภัณฑ์ | |
| **เกณฑ์เข้าจดทะเบียน** | : | **🗹** profit test 🞏 market capitalization test | |

*(โปรดพิจารณารายละเอียดเพิ่มเติมในส่วนที่ 4 ข้อมูลเกี่ยวกับการเสนอขายหลักทรัพย์)*

**วัตถุประสงค์การใช้เงิน**

บริษัทฯ มีวัตถุประสงค์หลักในการใช้เงินสุทธิที่ได้จากการเสนอขายหุ้นสามัญในครั้งนี้ ดังนี้

| **วัตถุประสงค์การใช้เงิน** | **จำนวนเงินโดยประมาณ (ล้านบาท)** | **ระยะเวลา ที่ใช้เงินโดยประมาณ** | รายละเอียด |
| --- | --- | --- | --- |
| 1. เพิ่มเทคโนโลยีในการสกัดให้ได้สารสกัดสมุนไพรที่มีความบริสุทธิ์มากขึ้น | [•] | [•] | [•] |
| 2. วิจัย พัฒนา และผลิตวัตถุดิบสมุนไพรสำหรับ ยาพัฒนาจากสมุนไพร ผลิตภัณฑ์ยาพัฒนาจากสมุนไพร และอาหารทางการแพทย์ 6 รายการ | [•] | [•] | [•] |
| 3. ชำระคืนเงินกู้ยืมกับสถาบันการเงินของกลุ่มบริษัทฯ | [•] | [•] | [•] |
| 4. ใช้เป็นเงินทุนหมุนเวียนในการดำเนินธุรกิจของกลุ่มบริษัทฯ | [•] | [•] | [•] |
| **รวม** | [•] |  |  |

สำหรับจำนวนเงินลงทุนในการวิจัย พัฒนา และผลิตวัตถุดิบสมุนไพรสำหรับยาพัฒนาจากสมุนไพร ผลิตภัณฑ์ยาพัฒนาจากสมุนไพร และอาหารทางการแพทย์ 6 รายการ ยังมีความไม่แน่นอน เนื่องจากโดยปกติกลุ่มบริษัทฯ จะจัดหาทุนสนับสนุนจากหน่วยงานต่างๆ เช่น หน่วยบริหารและจัดการทุนการเพิ่มความสามารถในการแข่งขันของประเทศ (บพข.), ศูนย์ความเป็นเลิศด้านชีววิทยาศาสตร์ (องค์การมหาชน) เป็นต้น ซึ่งบางโครงการยังอยู่ระหว่างดำเนินการยังไม่ได้ข้อสรุป ดังนั้น หากกลุ่มบริษัทฯ สามารถจัดหาทุนสนับสนุนโครงการวิจัยและพัฒนา อาจทำให้เงินลงทุนที่ต้องใช้น้อยกว่าประมาณการ กลุ่มบริษัทฯ จะนำเงินที่เหลือไปใช้เป็นเงินทุนหมุนเวียนในการประกอบธุรกิจของกลุ่มบริษัทฯ

การประมาณการจำนวนเงินข้างต้นของบริษัทฯ เป็นประมาณการที่ดีที่สุดในการจัดสรรเงินสุทธิที่จะได้จาก  
การเสนอขายหุ้นสามัญในครั้งนี้ และเป็นไปตามแผนธุรกิจและประมาณการเกี่ยวกับค่าใช้จ่ายของบริษัทฯ ในปัจจุบัน ทั้งนี้ แผนธุรกิจของบริษัทฯ ในอนาคตและค่าใช้จ่ายที่เกิดขึ้นจริงอาจแตกต่างไปจากประมาณการข้างต้น และทำให้บริษัทฯ อาจมีความจำเป็นต้องจัดสรรเงินสุทธิที่จะได้รับจากการเสนอขายหุ้นสามัญในครั้งนี้ แตกต่างไปจากประมาณการข้างต้น นอกจากนี้ จำนวนหุ้นที่เสนอขายสุดท้ายในการเสนอขายหุ้นสามัญในครั้งนี้ อาจน้อยกว่าจำนวนหุ้นที่เสนอขายสูงสุดตามที่ได้เปิดเผยในเอกสารฉบับนี้ ซึ่งอาจทำให้บริษัทฯ ได้รับเงินสุทธิจากการเสนอขายหุ้นสามัญในครั้งนี้ น้อยกว่าที่ประมาณการไว้ข้างต้น ดังนั้น บริษัทฯ อาจมีความจำเป็นต้องจัดสรรเงินสุทธิที่จะได้รับแตกต่างไปจากประมาณการที่ระบุไว้ข้างต้น อย่างไรก็ดี บริษัทฯ เชื่อว่ากรณีดังกล่าวจะไม่ส่งผลกระทบต่อแผนการลงทุนของบริษัทฯ อย่างมีนัยสำคัญและบริษัทฯ จะปฏิบัติให้เป็นไปตามหลักเกณฑ์ที่เกี่ยวข้องของสำนักงาน ก.ล.ต. และตลาดหลักทรัพย์ฯ

**นโยบายการจ่ายเงินปันผล:**

**นโยบายการจ่ายเงินปันผลของบริษัทฯ**

บริษัทฯ มีนโยบายการจ่ายเงินปันผลให้แก่ผู้ถือหุ้นในอัตราไม่น้อยกว่าร้อยละ 30 ของกำไรสุทธิจากงบเฉพาะกิจการภายหลังหักภาษีเงินได้นิติบุคคล และเงินสำรองต่างๆ ทุกประเภทตามที่กำหนดไว้ในกฎหมายและข้อบังคับของบริษัทฯ ทั้งนี้ คณะกรรมการบริษัทจะพิจารณาการจ่ายเงินปันผลโดยคำนึงถึงปัจจัยต่างๆ เพื่อผลประโยชน์ต่อผู้ถือหุ้นเป็นหลัก เช่น ภาวะเศรษฐกิจ ผลการดำเนินงานและฐานะทางการเงินของบริษัทฯ กระแสเงินสดของบริษัทฯ แผนการลงทุนของบริษัทฯ ในแต่ละปี และความจำเป็นในการใช้เงินทุนเพื่อขยายธุรกิจในอนาคต การสำรองเงินไว้เพื่อจ่ายชำระคืนเงินกู้ยืม หรือเป็นเงินทุนหมุนเวียนภายในบริษัท เงื่อนไขและข้อจำกัดตามที่กำหนดในสัญญากู้ยืมเงินละการจ่ายเงินปันผลนั้นไม่มีผลกระทบต่อการดำเนินงานปกติของบริษัทฯ อย่างมีนัยสำคัญ ตามความจำเป็น ความเหมาะสม และข้อพิจารณาอื่นๆ ที่คณะกรรมการบริษัทย่อยเห็นสมควร

**นโยบายการจ่ายเงินปันผลของบริษัทย่อย**

บริษัทย่อยมีนโยบายการจ่ายเงินปันผลให้แก่ผู้ถือหุ้นในอัตราไม่น้อยกว่าร้อยละ 30 ของกำไรสุทธิ จากงบเฉพาะกิจการภายหลังหักภาษีเงินได้นิติบุคคล และเงินสำรองต่างๆ ทุกประเภทตามที่กำหนดไว้ในกฎหมายและข้อบังคับของบริษัท ทั้งนี้ คณะกรรมการบริษัทย่อยจะพิจารณาการจ่ายเงินปันผลโดยคำนึงถึงปัจจัยต่างๆ เพื่อผลประโยชน์ต่อผู้ถือหุ้นเป็นหลัก เช่น ภาวะเศรษฐกิจ ผลการดำเนินงานและฐานะทางการเงินของบริษัทย่อย กระแสเงินสดของบริษัทย่อย แผนการลงทุนของบริษัทย่อยในแต่ละปี และความจำเป็นในการใช้เงินทุนเพื่อขยายธุรกิจในอนาคต การสำรองเงินไว้เพื่อจ่ายชำระคืนเงินกู้ยืม หรือเป็นเงินทุนหมุนเวียนภายในบริษัทย่อย เงื่อนไขและข้อจำกัดตามที่กำหนดในสัญญากู้ยืมเงิน และการจ่ายเงินปันผลนั้นไม่มีผลกระทบต่อการดำเนินงานปกติของบริษัทย่อยอย่างมีนัยสำคัญ ตามความจำเป็น ความเหมาะสม และข้อพิจารณาอื่นๆ ที่คณะกรรมการบริษัทย่อยเห็นสมควร

**รายละเอียดเกี่ยวกับผู้เสนอขายหลักทรัพย์:**

จากความเชื่อที่ว่ามนุษย์จะมีสุขภาพดีอย่างยั่งยืนได้ด้วยสมุนไพรจากธรรมชาติ จึงเป็นที่มาของการก่อตั้งบริษัท สเปเชี่ยลตี้ เนเชอรัล โปรดักส์ จำกัด (มหาชน) (“บริษัทฯ” หรือ “SNPS”) เดิมชื่อ บริษัท สเปเชี่ยลตี้ เนเชอรัล โปรดักส์ (เอส เอ็น พี) จำกัด โดย รศ.ดร.พรรณวิภา กฤษฎาพงษ์ ซึ่งสำเร็จการศึกษาปรัชญาดุษฎีบัณฑิต ด้านเภสัชอุตสากรรม และมีประสบการณ์การทำงานในแวดวงสมุนไพรมาอย่างยาวนาน ตั้งแต่การเป็นนักวิจัยและพัฒนาผลิตภัณฑ์ในบริษัทเอกชน และเป็นอาจารย์ประจำภาควิชาเภสัชกรรม มหาวิทยาลัยมหิดลมานานกว่า 13 ปี และเป็นคณบดีและผู้ก่อตั้งคณะวิทยาศาสตร์เครื่องสำอางมหาวิทยาลัยแม่ฟ้าหลวง จึงมีความรู้และเข้าใจเกี่ยวกับสมุนไพรไทยอย่างลึกซึ้ง และมีความตั้งใจที่จะยกระดับมาตรฐานความน่าเชื่อถือของสมุนไพรไทย และเพิ่มความแข็งแกร่งของผลผลิตทางการเกษตรไทยผ่านการนำวิทยาศาสตร์มาประยุกต์ใช้เพื่อเพิ่มมูลค่าของสมุนไพรในประเทศไทยให้สามารถตอบสนองความต้องการในการดูแลสุขภาพของมนุษย์และสามารถแข่งขันในตลาดโลก จึงได้จดทะเบียนจัดตั้งบริษัทเมื่อวันที่ 29 กันยายน 2542 ต่อมาในปี 2555 บริษัทฯ ได้จดทะเบียนจัดตั้งบริษัท สเปเชี่ยลตี้ อินโนเวชั่น จำกัด (“SI”) เพื่อต่อยอดธุรกิจสู่การผลิตผลิตภัณฑ์จากสารสกัดสมุนไพรมาตรฐาน โดยคิดค้นและพัฒนาสูตรการผลิตผลิตภัณฑ์เพื่อสุขภาพ ความงาม และสุขอนามัย ในรูปแบบของการรับจ้างพัฒนาและผลิตสินค้าภายใต้ตราสินค้าของลูกค้า ครอบคลุมตั้งแต่การให้คำปรึกษา การศึกษาวิจัย คิดค้นและพัฒนาสูตรผลิตภัณฑ์ให้สอดคล้องตามความต้องการของลูกค้า การออกแบบบรรจุภัณฑ์ การให้บริการขึ้นทะเบียนสินค้ากับสำนักงานคณะกรรมการอาหารและยา (“อย.”) กระทรวงสาธารณสุข ตลอดจนการผลิตภายใต้การควบคุมการผลิตที่ได้คุณภาพระดับสากล รวมถึงการตรวจวิเคราะห์ผลิตภัณฑ์

เพื่อสร้างความแข็งแกร่งและความได้เปรียบในการแข่งขัน ในเดือนกันยายน 2565 จึงมีการปรับโครงสร้างกลุ่มบริษัทฯ โดยเข้าลงทุนในบริษัท คาเน อินโนเวชั่น จำกัด (“KI”) ซึ่งประกอบธุรกิจผลิตและจำหน่ายบรรจุภัณฑ์ โดยเป็นการร่วมทุนกับ Kanae Company Limited ที่เป็นผู้ผลิตและจำหน่ายบรรจุภัณฑ์รวมถึงให้บริการโซลูชันด้านบรรจุภัณฑ์ครบวงจรในประเทศญี่ปุ่น และบริษัท เวลโนเวชั่นส์ จำกัด (“WELL”) เพื่อขยายไปสู่ธุรกิจปลายน้ำในการจัดจำหน่ายผลิตภัณฑ์นวัตกรรมจากสมุนไพรภายใต้ตราสินค้าของกลุ่มบริษัทฯ ซึ่งมุ่งเน้นการวิจัยและการพัฒนาด้านเทคโนโลยีเพื่อเพิ่มมูลค่าวัตถุดิบภายในประเทศไทย โดยเป็นร่วมทุนกับบริษัท นาสท์ด้า โฮลดิ้ง จำกัด ที่เป็นหน่วยธุรกิจในการร่วมลงทุนในธุรกิจเทคโนโลยีขั้นสูงที่รับถ่ายทอดองค์ความรู้จากงานวิจัยและพัฒนาจากทั้ง สวทช. และหน่วยงานภายนอกทั้งในและต่างประเทศของสำนักงานพัฒนาวิทยาศาสตร์และเทคโนโลยีแห่งชาติ (สวทช.) *(โปรดพิจารณารายละเอียดเพิ่มเติมในส่วนที่ 2.2.1 โครงสร้างและการดำเนินงานของบริษัทฯ หัวข้อ 1.3.1 โครงสร้างการถือหุ้นของกลุ่มบริษัทฯ)* ทำให้โครงสร้างปัจจุบันของกลุ่มบริษัทฯ เป็นดังนี้

**รศ.ดร.พรรณวิภา กฤษฎาพงษ์**

**ดร.ธีรญา กฤษฎาพงษ์**

**บริษัท สเปเชี่ยลตี้ เนเชอรัล อินโนเวชั่น จำกัด** **(“SNI”)**

21.61%

29.06%

49.33%

**บริษัท สเปเชี่ยลตี้ เนเชอรัล โปรดักส์ จำกัด (มหาชน)**ทุนจดทะเบียน 405,000,000 บาท

ทุนชำระแล้ว 300,000,000 บาท

99.53%

80.00%

52.50%

**บริษัท สเปเชี่ยลตี้ อินโนเวชั่น จำกัด**

**(“SI”)**

ทุนจดทะเบียน 140,000,000 บาท

ทุนชำระแล้ว 140,000,000 บาท

**บริษัท คาเน อินโนเวชั่น จำกัด**

**(“KI”)**

ทุนจดทะเบียน 35,000,000 บาท

ทุนชำระแล้ว 35,000,000 บาท

**บริษัท เวลโนเวชั่นส์ จำกัด**

**(“WELL”)**

ทุนจดทะเบียน 66,663,000 บาท

ทุนชำระแล้ว 66,663,000 บาท

หมายเหตุ: ผู้ถือหุ้น SNI ประกอบด้วย รศ.ดร.พรรณวิภา กฤษฎาพงษ์ ถือหุ้นในสัดส่วนร้อยละ 67.00 ดร. ธีรญา กฤษฎาพงษ์ ถิอหุ้นในสัดส่วนร้อยละ 23.90 และนายจารุภัทร กฤษฎาพงษ์ ถือหุ้นในสัดส่วนร้อยละ 9.10

ธุรกิจของกลุ่มบริษัทฯ สามารถแบ่งได้เป็น 2 ธุรกิจหลัก ประกอบด้วย

1. ธุรกิจผลิตและจำหน่ายสารสกัดสมุนไพรมาตรฐาน เป็นธุรกิจต้นน้ำที่ดำเนินการโดยบริษัทฯ ณ วันที่ 30 มิถุนายน 2566 บริษัทฯ มีผลิตภัณฑ์ที่ผลิตและจำหน่ายทั้งหมด 390 รายการ ประกอบด้วย สารสกัดสำหรับเครื่องสำอางและเวชสำอาง 159 รายการ สารสกัดสำหรับอาหารและผลิตภัณฑ์เสริมอาหาร 106 รายการ สารสกัดสำหรับยา 102 รายการ และวัตถุดิบสำหรับเครื่องสำอางและเวชสำอาง 23 รายการ จากการที่บริษัทฯ มีฐานข้อมูลสารสกัดสมุนไพรมาตรฐานจำนวนมากทำให้สามารถนำเอาองค์ความรู้มาต่อยอดเพื่อพัฒนาสารสกัดที่มีความแตกต่างจากสารสกัดที่มีอยู่ในตลาดทั่วไป โดยการนำเทคโนโลยีต่างๆ มาประยุกต์ใช้เพื่อพัฒนาสารสกัดสมุนไพรภายใต้ตราสินค้าของบริษัทฯ (Branded Ingredients) ซึ่งเป็นสูตรผลิตภัณฑ์ที่มีคุณสมบัติเฉพาะ มีการทดสอบคุณประโยชน์ด้านสุขภาพ (Clinical Study) และมีปริมาณสารสำคัญในปริมาณที่สูงกว่าสารสกัดสมุนไพรมาตรฐาน
2. ธุรกิจผลิตและจำหน่ายผลิตภัณฑ์เพื่อสุขภาพ ความงาม และสุขอนามัย สามารถแบ่งเป็น 2 ธุรกิจ ได้แก่

2.1 กลุ่มผลิตภัณฑ์ที่รับจ้างพัฒนาและผลิตภายใต้ตราสินค้าของลูกค้า (Original Design Manufacturer : ODM) : เป็นกลุ่มธุรกิจที่ดำเนินการโดย SI ซึ่งมุ่งเน้นผลิตภัณฑ์ด้านสุขภาพและความงามที่ให้บริการครบวงจรตั้งแต่การให้คำปรึกษา ทำการศึกษาวิจัย คิดค้นและพัฒนาสูตรผลิตภัณฑ์ให้สอดคล้องกับความต้องการของลูกค้า การออกแบบบรรจุภัณฑ์ การขึ้นทะเบียนและต่อทะเบียนสินค้ากับ อย. ตลอดจนการผลิตภายใต้การควบคุมการผลิตที่ได้มาตรฐานระดับสากล รวมถึงการตรวจวิเคราะห์ผลิตภัณฑ์ โดยผลิตภัณฑ์สุขอนามัย ที่ SI รับจ้างพัฒนาและผลิตภายใต้ตราสินค้าของลูกค้าสามารถแบ่งได้เป็น 4 กลุ่ม ประกอบด้วย (1) กลุ่มผลิตภัณฑ์เครื่องสำอางและเวชสำอาง (2) กลุ่มผลิตภัณฑ์เสริมอาหาร (3) กลุ่มผลิตภัณฑ์ยาสมุนไพร และ (4) กลุ่มผลิตภัณฑ์ทางการแพทย์ ในปี 2563 ถึงงวดหกเดือนปี 2566 SI มีผลิตภัณฑ์ที่ผลิตและจำหน่ายทั้งหมด 1,100 รายการ ประกอบด้วย กลุ่มผลิตภัณฑ์เครื่องสำอางและเวชสำอาง 708 รายการ กลุ่มผลิตภัณฑ์เสริมอาหาร 277 รายการ กลุ่มผลิตภัณฑ์สมุนไพร 104 รายการ และกลุ่มผลิตภัณฑ์ทางการแพทย์ 11 รายการ

2.2 กลุ่มผลิตภัณฑ์ที่ผลิตและจำหน่ายภายใต้ตราสินค้าของกลุ่มบริษัทฯ (Original Brand Manufacturer : OBM) : เป็นกลุ่มธุรกิจที่ดำเนินการโดย SI และ WELL สำหรับผลิตภัณฑ์เพื่อสุขภาพ ความงาม และสุขอนามัยภายใต้ตราสินค้าของกลุ่มบริษัทฯ นั้น เป็นผลิตภัณฑ์นวัตกรรมจากสมุนไพรที่เกิดจากการศึกษาวิจัยรวมถึงนำงานวิจัยและนวัตกรรมที่มีการพิสูจน์โดยนักวิจัยจากสถาบันวิจัยชั้นนำต่างๆ ที่เป็นที่ยอมรับ โดยอาศัยองค์ความรู้ทางด้านวิทยาศาสตร์เพื่อเพิ่มประสิทธิภาพของผลิตภัณฑ์อันจะนำไปสู่ความเป็นเอกลักษณ์และความแตกต่างของผลิตภัณฑ์ภายใต้ตราสินค้าของกลุ่มบริษัทฯ โดยผลิตภัณฑ์หลักของ WELL ได้แก่ ผลิตภัณฑ์เสริมอาหารสูตรครบถ้วนโคลอชัวร์ (Colosure) ภายใต้ตราสินค้า Wellnova นอกจากนี้ SI ยังผลิตและจำหน่ายผลิตภัณฑ์อื่นภายใต้ตราสินค้าของกลุ่มบริษัทฯ ได้แก่ ยาแก้คันไนน์เฮิร์บ กรีนบาล์ม ฟอร์ รีลีฟ อิชชิ่ง, ยาสารสกัดฟ้าทะลายโจร มาดามไทเฮิร์บ, สเปรย์สำหรับฉีดหน้ากาก ตรา Specialty และเมื่อเดือนกุมภาพันธ์ปี 2566 SI ได้เริ่มผลิตและจำหน่ายผลิตภัณฑ์โปรตีนจากพืช ชนิดชงดื่ม ตรา Phytae ยิ่งไปกว่านั้น กลุ่มบริษัทฯ ยังมีนโยบายในการพัฒนาผลิตภัณฑ์ภายใต้ตราสินค้าของกลุ่มบริษัทฯ อย่างต่อเนื่องในอนาคต เพื่อเพิ่มความหลากหลายของผลิตภัณฑ์และศักยภาพในการแข่งขัน

**ผู้ถือหุ้นรายใหญ่:**

โครงสร้างการถือหุ้นของบริษัทฯ ณ วันที่ 30 มิถุนายน 2566 และหลังการเสนอขายหุ้นสามัญในครั้งนี้เป็นดังนี้

| **รายชื่อผู้ถือหุ้น** | **ก่อนการเสนอขาย IPO** | | **หลังการเสนอขาย IPO** | |
| --- | --- | --- | --- | --- |
| **จำนวนหุ้น** | **ร้อยละ** | **จำนวนหุ้น** | **ร้อยละ** |
| 1. บริษัท สเปเชี่ยลตี้ เนเชอรัล อินโนเวชั่น จำกัด1/ | 147,999,980 | 49.33 | 147,999,980 | 36.54 |
| 2. รศ.ดร.พรรณวิภา กฤษฎาพงษ์ | 87,174,530 | 29.06 | 87,174,530 | 21.52 |
| 3. ดร.ธีรญา กฤษฎาพงษ์ | 64,825,490 | 21.61 | 64,825,490 | 16.01 |
| **รวมจำนวนหุ้นก่อนการเสนอขายหลักทรัพย์** | **300,000,000** | **100.00** | **300,000,000** | **74.07** |
| จำนวนหุ้นที่เสนอขายต่อประชาชน |  |  | 105,000,000 | 25.93 |
| **รวมจำนวนหุ้นหลังการเสนอขายหลักทรัพย์** |  |  | **405,000,000** | **100.00** |

#### ***หมายเหตุ:***

1/ ผู้ถือของของบริษัท สเปเชี่ยลตี้ เนเชอรัล อินโนเวชั่น จำกัดประกอบด้วย รศ.ดร.พรรณวิภา กฤษฎาพงษ์ ถือหุ้นในสัดส่วนร้อยละ 67.00

ดร. ธีรญา กฤษฎาพงษ์ ถิอหุ้นในสัดส่วนร้อยละ 23.90 และนายจารุภัทร กฤษฎาพงษ์ ถือหุ้นในสัดส่วนร้อยละ 9.10

**สัดส่วนรายได้ของกล่มบริษัทฯ**

โครงสร้างรายได้ของกลุ่มบริษัทฯ มีรายละเอียด ดังนี้

| **ประเภทของรายได้** | **ปี 2563** | | **ปี 2564** | | **ปี 2565** | |
| --- | --- | --- | --- | --- | --- | --- |
| **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** |
| 1. ธุรกิจสารสกัดสมุนไพรมาตรฐาน | 117.64 | 24.78 | 162.23 | 22.97 | 123.06 | 25.18 |
| 2. ธุรกิจผลิตภัณฑ์เพื่อสุขภาพ ความงาม และสุขอนามัย | 357.15 | 75.22 | 544.00 | 77.03 | 365.67 | 74.82 |
| **รวมรายได้จากการขาย** | **474.79** | **100.00** | **706.23** | **100.00** | **488.73** | **100.00** |
| รายได้จากการให้บริการ1/ | 1.96 | 0.40 | 2.18 | 0.30 | 4.27 | 0.85 |
| รายได้อื่น2/ | 10.85 | 2.23 | 7.56 | 1.06 | 9.66 | 1.92 |
| **รายได้รวม** | **487.60** | **100.00** | **715.97** | **100.00** | **502.66** | **100.00** |

| **ประเภทของรายได้** | **ม.ค. - มิ.ย. 2565** | | **ม.ค. - มิ.ย. 2566** | |
| --- | --- | --- | --- | --- |
| **ล้านบาท** | **ร้อยละ** | **ล้านบาท** | **ร้อยละ** |
| 1. ธุรกิจสารสกัดสมุนไพรมาตรฐาน | 60.59 | 22.69 | 57.84 | 29.47 |
| 2. ธุรกิจผลิตภัณฑ์เพื่อสุขภาพ ความงาม และสุขอนามัย | 206.47 | 77.31 | 138.45 | 70.53 |
| **รวมรายได้จากการขาย** | **267.06** | **100.00** | **196.29** | **100.00** |
| รายได้จากการให้บริการ1/ | 1.43 | 0.52 | 1.92 | 0.95 |
| รายได้อื่น /2 | 5.68 | 2.07 | 3.54 | 1.76 |
| **รายได้รวม** | **274.17** | **100.00** | **201.75** | **100.00** |

#### ***หมายเหตุ:***

1/ รายได้จากการให้บริการที่สำคัญ เช่น รายได้จากการรับจ้างสกัด รายได้จากบริการพัฒนาสารสกัด และรายได้จากบริการวิเคราะห์สารสกัด เป็นต้น

2/ รายได้อื่นที่สำคัญ เช่น รายได้ค่าขึ้นทะเบียนสินค้า รายได้ค่าต่อทะเบียนสินค้า รายได้ค่าสินค้าตัวอย่าง รายได้ต่าตรวจวิเคราะห์ รายได้ ค่าพัฒนาสูตรผลิตภัณฑ์ เป็นต้น

**คณะกรรมการบริษัท:**

คณะกรรมการของบริษัทฯ ประกอบด้วยกรรมการจำนวน 8 ท่าน โดยมีรายชื่อดังนี้

| **รายชื่อ** | **ตำแหน่ง** |
| --- | --- |
| * + - * 1. นายสุรพิทย์ กีรติบุตร | ประธานกรรมการบริษัท / กรรมการอิสระ |
| * + - * 1. รศ.ดร. พรรณวิภา กฤษฎาพงษ์1/ | รองประธานกรรมการบริษัท และประธานกรรมการบริหาร |
| * + - * 1. ดร. ธีรญา กฤษฎาพงษ์1/ | กรรมการบริษัท และประธานเจ้าหน้าที่บริหาร |
| * + - * 1. ดร. กฤษฎา กิตติโกวิทธนา1/ | กรรมการบริษัท |
| * + - * 1. นายสุทธิศักดิ์ เจษฎาไพสิฐ1/ | กรรมการบริษัท |
| * + - * 1. นายกิตติศักดิ์ ชนกมาตุ2/ | ประธานกรรมการตรวจสอบ / กรรมการอิสระ |
| * + - * 1. หม่อมหลวงดิศปนัดดา ดิศกุล | กรรมการตรวจสอบ / กรรมการอิสระ |
| * + - * 1. นายกุดั่น สุขุมานนท์ | กรรมการตรวจสอบ / กรรมการอิสระ |

#### ***หมายเหตุ:***

1/ ***เป็นกรรมการผู้มีอำนาจลงนาม***ผูกพัน***บริษัทฯ***

2/ ***เป็นกรรมการที่มีความรู้และประสบการณ์เพียงพอที่จะสามารถทำหน้าที่ในการสอบทานความน่าเชื่อถือของงบการเงินของบริษัท***ฯ

**สรุปปัจจัยความเสี่ยง:**

1. ความเสี่ยงจากการแข่งขันในอุตสาหกรรม
2. ความเสี่ยงจากการที่ลูกค้าผู้ว่าจ้างผลิตเปลี่ยนไปใช้บริการผู้รับจ้างผลิตรายอื่น
3. ความเสี่ยงจากการลงทุนในผลิตภัณฑ์ใหม่ภายใต้ตราสินค้าของกลุ่มบริษัทฯ
4. ความเสี่ยงจากการพึ่งพิงบุคลากรฝ่ายวิจัยและพัฒนา และการรักษาความลับของสูตรการผลิต
5. ความเสี่ยงในการจัดหาวัตถุดิบที่มีคุณภาพและเพียงพอกับความต้องการ
6. ความเสี่ยงด้านคุณภาพและความปลอดภัยของผลิตภัณฑ์
7. ความเสี่ยงจากการเปลี่ยนแปลงด้านกฎหมายและกฎระเบียบที่เกี่ยวข้องกับการประกอบธุรกิจของกลุ่มบริษัทฯ
8. ความเสี่ยงจากการผิดนัดชำระของลูกหนี้การค้า
9. ความเสี่ยงจากอัตราแลกเปลี่ยนเงินตราต่างประเทศ
10. ความเสี่ยงจากการพึ่งพิงผู้บริหารหลักในการประกอบธุรกิจ
11. ความเสี่ยงจากการที่กลุ่มบริษัทฯ มีผู้ถือหุ้นรายใหญ่ถือหุ้นเกินกว่าร้อยละ 50
12. ความเสี่ยงจากการที่กลุ่มบริษัทฯ อยู่ระหว่างการยื่นคำขออนุญาตจากตลาดหลักทรัพย์ฯ
13. โอกาสของผู้ถือหุ้นเดิมในการจองซื้อหุ้นใหม่ที่เสนอขายในอนาคตอาจมีจำกัด

**สรุปฐานะการเงินและผลการดำเนินงานของกลุ่มบริษัทฯ สำหรับปีสิ้นสุดวันที่ 31 ธันวาคม 2563-2565 และงวดหกเดือนสิ้นสุดวันที่ 30 มิถุนายน 2566:**

| **รายละเอียด** | **งบการเงินเสมือน** | **งบการเงินรวม** | | |
| --- | --- | --- | --- | --- |
| **ปี 2563** | **ปี 2564** | **ปี 2565** | **ม.ค. - มิ.ย. 2565** |
| สินทรัพย์รวม (ล้านบาท) | 517.29 | 750.19 | 712.48 | 680.68 |
| หนี้สินรวม (ล้านบาท) | 164.47 | 171.41 | 290.69 | 205.65 |
| ส่วนของผู้ถือหุ้น (ล้านบาท) | 352.82 | 578.79 | 421.79 | 475.03 |
| รายได้จากการขาย (ล้านบาท) | 474.79 | 706.23 | 488.73 | 196.29 |
| รายได้จากการให้บริการ (ล้านบาท) | 1.96 | 2.18 | 4.27 | 1.92 |
| ต้นทุนขาย (ล้านบาท) | 280.80 | 415.72 | 327.23 | 122.29 |
| ต้นทุนการให้บริการ (ล้านบาท) | 1.39 | 1.58 | 3.31 | 0.86 |
| กำไรขั้นต้น (ล้านบาท) | 193.99 | 290.50 | 161.50 | 74.00 |
| ต้นทุนในการจัดจำหน่าย (ล้านบาท) | 11.251/ | 21.53 | 23.35 | 11.21 |
| ค่าใช้จ่ายในการบริหาร (ล้านบาท) | 53.321/ | 68.32 | 56.13 | 29.57 |
| กำไร (ขาดทุน) สำหรับปี (ล้านบาท) | 109.86 | 166.99 | 68.00 | 26.58 |
| กำไรสุทธิต่อหุ้น (EPS) (Fully Diluted)1,2/ (บาท/หุ้น) | 0.37 | 0.56 | 0.24 | 0.09 |
| อัตรากำไรขั้นต้น (%) | 40.86 | 41.13 | 33.04 | 37.70 |
| อัตรากำไรสุทธิ (%) | 22.53 | 23.32 | 13.53 | 13.17 |
| อัตราส่วนหนี้สินต่อส่วนผู้ถือหุ้น (D/E) (เท่า) | 0.47 | 0.30 | 0.69 | 0.43 |
| อัตราผลตอบแทนจากสินทรัพย์ (ROA) (%) | 21.24 | 26.35 | 9.30 | 7.63/3 |
| อัตราผลตอบแทนต่อส่วนของผู้ถือหุ้น (ROE) (%) | 0.47 | 0.30 | 0.69 | 0.43/3 |
| อัตราการจ่ายเงินปันผล (%) | - | 1.85 | 479.32 | - |
| เงินปันผลต่อหุ้น (Fully Diluted)1/ (บาท) | - | 0.01 | 1.09 | - |

#### ***หมายเหตุ:***

1/ ใช้การแบ่งกำไรส่วนที่เป็นของผู้ถือหุ้นของบริษัทลบกับส่วนของผู้ถือหุ้นเดิมก่อนการรวมธุรกิจภายใต้การควบคุมเดียวกัน

2/ ใช้จำนวนหุ้น 300,000,000 หุ้น เป็นฐานในการคำนวณเพื่อใช้ในการเปรียบเทียบ

3/ ปรับให้เป็นตัวเลขเต็มปีเพื่อการเปรียบเทียบ

**คำอธิบายเกี่ยวกับฐานะการเงินและผลการดำเนินงานของกลุ่มบริษัทฯ**

**ผลการดำเนินงาน**

**รายได้จากการขาย**

ในปี 2563-2565 และงวด 6 เดือนแรกของปี 2566 กลุ่มบริษัทฯ มีรายได้จากการขายจำนวน 474.79 ล้านบาท จำนวน 706.23 ล้านบาท จำนวน 488.73 ล้านบาท และจำนวน 196.29 ล้านบาท ตามลำดับ โดยรายได้จากการขายของกลุ่มบริษัทฯ สามารถแบ่งได้เป็น 2 กลุ่มหลัก โดยมีรายละเอียดดังนี้

1. **รายได้จากธุรกิจสารสกัดสมุนไพรมาตรฐาน**

กลุ่มบริษัทฯ มีรายได้จากการขายสารสกัดสมุนไพรมาตรฐานจำนวน 117.64 ล้านบาท จำนวน 162.23 ล้านบาท และจำนวน 123.06 ล้านบาท ในปี 2563-2565 ตามลำดับ ในปี 2564 กลุ่มบริษัทฯ มีรายได้จากการขายสารสกัดสมุนไพรมาตรฐานเพิ่มขึ้นจากปี 2563 จำนวน 44.59 ล้านบาท คิดเป็นอัตราการเติบโตร้อยละ 37.91 เป็นผลมาจากการเพิ่มขึ้นของรายได้จากการขายสารสกัดที่มีสรรพคุณในการรักษาและบรรเทาอาการโรคโควิด-19 ได้แก่ สารสกัดฟ้าทะลายโจร (Andrographis Extract Powder) และสารสกัดกระชายขาว (Fingerroot Extract Powder) จำนวน 34.48 ล้านบาท นอกจากนี้ การแพร่ระบาดของเชื้อไวรัสโควิด-19 ส่งผลให้ประชาชนใส่ใจในการดูแลรักษาสุขภาพมากขึ้นจึงทำให้รายได้จากการขายสารสกัดสำหรับยาอื่นๆ เพิ่มขึ้นจำนวน 14.59 ล้านบาท และในปี 2565 รายได้จากการขายสารสกัดสมุนไพรมาตรฐานลดลงจากปี 2564 จำนวน 39.17 ล้านบาท คิดเป็นอัตราการลดลงร้อยละ 24.14 สาเหตุหลักมาจากการที่สถานการณ์การแพร่ระบาดของเชื้อไวรัสโควิด-19 เริ่มคลี่คลาย ประกอบกับสินค้าในตลาดมีปริมาณมากขึ้นจึงส่งผลให้รายได้จากการขายสารสกัดที่มีสรรพคุณในการรักษาและบรรเทาอาการโรคโควิด-19 ลดลงจำนวน 31.12 ล้านบาท เหลือจำนวน 3.36 ล้านบาท รวมถึงการลดลงของรายได้จากการขายสารสกัดสำหรับเครื่องสำอางและเวชสำอางจำนวน 4.48 ล้านบาท ซึ่งส่วนใหญ่เป็นลูกค้าต่างประเทศ

สำหรับงวดหกเดือนแรกปี 2566 กลุ่มบริษัทฯ มีรายได้จากการขายสารสกัดสมุนไพรมาตรฐานจำนวน 57.84 ล้านบาท ลดลงจากงวดเดียวกันของปีก่อนจำนวน 2.75 ล้านบาท คิดเป็นอัตราการลดลงร้อยละ 4.54 โดยมีสาเหตุหลักจากการลดลงของรายได้จากการขายสารสกัดที่มีสรรพคุณในการรักษาและบรรเทาอาการโรคโควิด-19

1. **รายได้จากธุรกิจผลิตภัณฑ์เพื่อสุขภาพ ความงาม และสุขอนามัย**

รายได้จากธุรกิจผลิตภัณฑ์เพื่อสุขภาพ ความงาม และสุขอนามัยถือเป็นรายได้หลักของกลุ่มบริษัทฯ คิดเป็นสัดส่วนร้อยละ 75.22 ร้อยละ 77.03 ร้อยละ 74.82 และร้อยละ 70.53 ของรายได้จากการขายรวมปี 2563-2565 และงวดหกเดือนแรกปี 2566 ตามลำดับ โดยกลุ่มบริษัทฯ มีรายได้จากธุรกิจผลิตภัณฑ์เพื่อสุขภาพ ความงาม และสุขอนามัยจำนวน 357.15 ล้านบาท จำนวน 544.00 ล้านบาท จำนวน 365.67 ล้านบาท และจำนวน 138.45 ล้านบาท ตามลำดับ โดยสามารถแบ่งตามลักษณะการประกอบธุรกิจออกเป็น 2 กลุ่ม ได้แก่

กลุ่มผลิตภัณฑ์ที่รับจ้างพัฒนาและผลิตภายใต้ตราสินค้าของลูกค้า (Original Design Manufacturer : ODM) ซึ่งเป็นกลุ่มผลิตภัณฑ์ที่สร้างรายได้หลักให้แก่กลุ่มบริษัทฯ ในปี 2563-2565 กลุ่มบริษัทฯ มีรายได้จาก ODM จำนวน 349.31 ล้านบาท จำนวน 485.89 ล้านบาท และจำนวน 335.01 ล้านบาท ตามลำดับ จากการที่เชื้อไวรัสโควิด-19 เริ่มมีการแพร่ระบาดในปี 2563 จึงทำให้กลุ่มบริษัทฯ มีรายได้จากการรับจ้างพัฒนาและผลิตผลิตภัณฑ์ที่เกี่ยวข้องกับการแพร่ระบาดของเชื้อไวรัสโควิด-19 เช่น ผลิตภัณฑ์แอลกอฮอล์ ยาสารสกัดฟ้าทะลายโจร และผลิตภัณฑ์เสริมอาหารจากกระชายขาว เป็นต้น จำนวน 128.66 ล้านบาท ในปี 2563 จำนวน 219.64 ล้านบาท ในปี 2564 และจำนวน 68.12 ล้านบาท ในปี 2565 ประกอบกับกลุ่มบริษัทฯ กลุ่มบริษัทฯ ได้เล็งเห็นถึงความต้องการชุดตรวจเชื้อไวรัสโควิด-19 (Rapid Antigen Test Kit) สำหรับใช้ตรวจด้วยตนเอง (Home Use หรือ Self-test) จึงนำเข้าชุดตรวจเชื้อไวรัสโควิด-19 มาจำหน่ายในเดือนกรกฎาคม 2564 ทำให้มีรายได้จากกาขายชุดตรวจเชื้อไวรัสโควิด-19 จำนวน 177.52 ล้านบาท ในปี 2564 และลดลงเป็นจำนวน 54.02 ล้านบาท ในปี 2565 จากการคลี่คลายของการแพร่ระบาดของเชื้อไวรัสโควิด-19

ทั้งนี้ หากพิจารณาเฉพาะรายได้จาก ODM ที่ไม่รวมผลิตภัณฑ์ที่เกี่ยวข้องกับการแพร่ระบาดของเชื้อไวรัสโควิด-19 จะมีจำนวน 220.65 ล้านบาท ในปี 2563 จำนวน 266.25 ล้านบาท ในปี 2564 และจำนวน 266.89 ล้านบาท ในปี 2565 คิดเป็นอัตราการเติบโตร้อยละ 20.67 และร้อยละ 0.24 สาเหตุของการเพิ่มขึ้นดังกล่าวในปี 2564 เนื่องจากลูกค้ารายใหญ่หลายรายยังคงมียอดขายที่เติบโตต่อเนื่อง ในขณะที่ในปี 2565 ยอดขายสินค้าให้แก่ลูกค้ารายใหญ่ดังกล่าวลดลงตามนโยบายของลูกค้าในการชะลอการออกสินค้าใหม่ในช่วงสถานการณ์การแพร่ระบาดของเชื้อไวรัสโควิด-19 และเป็นไปตาม Product Life cycle ทั้งนี้ กลุ่มบริษัทฯ อยู่ระหว่างการพัฒนาผลิตภัณฑ์ใหม่ให้ลูกค้า ซึ่งโดยทั่วไปใช้การออกผลิตภัณฑ์ใหม่ต้องใช้เวลาประมาณหนึ่งปี

สำหรับงวดหกเดือนแรกปี 2566 กลุ่มบริษัทฯ มีรายได้จาก ODM จำนวน 130.76 ล้านบาท ลดลงจากงวดเดียวกันของปีก่อนจำนวน 54.81 ล้านบาท คิดเป็นอัตราการลดลงร้อยละ 29.54 โดยมีสาเหตุหลักมาจากการลดลงของรายได้จากการขายผลิตภัณฑ์ที่เกี่ยวข้องกับการแพร่ระบาดของเชื้อไวรัสโควิด-19 จำนวน 55.67 ล้านบาท ในขณะที่รายได้จากการขายผลิตภัณฑ์ที่ไม่เกี่ยวข้องกับการแพร่ระบาดของเชื้อไวรัสโควิด-19 เพิ่มขึ้นเล็กน้อย

กลุ่มผลิตภัณฑ์ที่ผลิตและจำหน่ายภายใต้ตราสินค้าของกลุ่มบริษัทฯ (Original Brand Manufacturer : OBM) โดยกลุ่มบริษัทฯ มีรายได้จาก OBM จำนวน 7.85 ล้านบาท จำนวน 58.10 ล้านบาท และจำนวน 30.65 ล้านบาท ในปี 2563-2565 ตามลำดับ ในปี 2563 รายได้จาก OBM ทั้งหมดมาจากการขายผลิตภัณฑ์ที่เกี่ยวข้องกับการแพร่ระบาดของเชื้อไวรัสโควิด-19 ประกอบด้วย แอลกอฮอล์เจลและสเปรย์สำหรับฉีดหน้ากากตรา Specialty และยาสารสกัดฟ้าทะลายโจร ตรามาดามไทเฮิร์บ ในขณะที่ปี 2564-2565 มีรายได้จาก OBM ในส่วนที่เป็นผลิตภัณฑ์ที่เกี่ยวข้องกับการแพร่ระบาดของเชื้อไวรัสโควิด-19 จำนวน 56.39 ล้านบาท และจำนวน 12.88 ล้านบาท ตามลำดับ

ทั้งนี้ หากพิจารณาเฉพาะรายได้จาก OBM ที่ไม่รวมผลิตภัณฑ์ที่เกี่ยวข้องกับการแพร่ระบาดของเชื้อไวรัสโควิด-19 จะมีจำนวน 1.71 ล้านบาท ในปี 2564 และจำนวน 17.78 ล้านบาท ในปี 2565 ซึ่งมาจากการจำหน่ายยาแก้คันไนน์เฮิร์บ กรีนบาล์ม ฟอร์ รีลีฟ อิชชิ่ง และผลิตภัณฑ์เสริมอาหารสูตรครบถ้วนโคลอชัวร์ ที่เริ่มจำหน่ายในเดือนพฤศจิกายน 2564 เป็นหลัก

สำหรับงวดหกเดือนแรกปี 2566 กลุ่มบริษัทฯ มีรายได้จาก OBM จำนวน 7.68 ล้านบาท ลดลงจากงวดเดียวกันของปีก่อนจำนวน 13.21 ล้านบาท คิดเป็นอัตราการลดลงร้อยละ 63.25 มีสาเหตุหลักมาจากการลดลงของรายได้จากการขายผลิตภัณฑ์ที่เกี่ยวข้องกับการแพร่ระบาดของเชื้อไวรัสโควิด-19 จำนวน 10.30 ล้านบาท และการลดลงของรายได้จากการขายผลิตภัณฑ์ที่ไม่เกี่ยวข้องกับการแพร่ระบาดของเชื้อไวรัสโควิด-19 จำนวน 2.92 ล้านบาท

**ต้นทุนขายและกำไรขั้นต้น**

ในปี 2563-2565 และงวดหกเดือนแรกปี 2566 กลุ่มบริษัทฯ มีต้นทุนขายจำนวน 280.80 ล้านบาท จำนวน 415.72 ล้านบาท จำนวน 327.23 ล้านบาท และจำนวน 122.29 ล้านบาท ตามลำดับ และมีกำไรขั้นต้นจำนวน 193.99 ล้านบาท จำนวน 290.50 ล้านบาท จำนวน 161.50 ล้านบาท และจำนวน 74.00 ล้านบาท คิดเป็นอัตรากำไรขั้นต้นเท่ากับร้อยละ 40.86 ร้อยละ 41.13 ร้อยละ 33.04 และร้อยละ 37.70 ตามลำดับ โดยอัตรากำไรขั้นต้นดังกล่าวรวมอัตรากำไรขั้นต้นจากการขายชุดตรวจเชื้อไวรัสโควิด-19 ทั้งนี้ หากไม่รวม ATK อัตรากำไรขั้นต้นของกลุ่มบริษัทฯ ในปี 2563-2565 จะเท่ากับร้อยละ 40.86 ร้อยละ 45.00 และร้อยละ 36.18 สาเหตุที่อัตรากำไรขั้นต้นในปี 2564 เพิ่มขึ้นจากปี 2563 เกิดจากต้นทุนการผลิตคงที่ต่อหน่วย เช่น ค่าแรงทางตรง ค่าเสื่อมราคา เป็นต้น ลดลงจากการใช้กำลังการผลิตอย่างเต็มที่จากยอดขายที่เพิ่มขึ้น ในขณะที่อัตรากำไรขั้นต้นปี 2565 ลดลงจากปี 2564 อย่างมีนัยสำคัญ เนื่องจากมีการเพิ่มจำนวนบุคลากรฝ่ายวิจัยและพัฒนาและฝ่ายบริหารระบบคุณภาพเพื่อเตรียมรองรับการขยายตลาดทำให้ค่าโสหุ้ยการผลิตเพิ่มขึ้น รวมถึงมีการจ้างพนักงานฝ่ายผลิตเพิ่มในระหว่างปีส่งผลให้ต้นทุนค่าแรงทางตรงเพิ่มขึ้น ในขณะที่การใช้กำลังการผลิตลดลงจากยอดขายที่ลดลงจึงทำให้ต้นทุนการผลิตคงที่ต่อหน่วยเพิ่มขึ้น

สำหรับงวดหกเดือนแรกปี 2566 อัตรากำไรขั้นต้นของกลุ่มบริษัทฯ ที่ไม่รวม ATK เท่ากับร้อยละ 38.00 ลดลงจากงวดหกเดือนแรกของปี 2565 ซึ่งมีอัตรากำไรขั้นต้นเท่ากับร้อยละ 39.34 เกิดจากต้นทุนการผลิตคงที่ต่อหน่วยเพิ่มขึ้น ซึ่งเป็นผลจากยอดขายที่ลดลงส่งผลให้การใช้กำลังการผลิตที่ลดลง

**ต้นทุนในการจัดจำหน่าย**

กลุ่มบริษัทฯ มีต้นทุนในการจัดจำหน่ายจำนวน 11.25 ล้านบาท ในปี 2563 จำนวน 21.53 ล้านบาท ในปี 2564 จำนวน 23.35 ล้านบาท ในปี 2565 และจำนวน 11.21 ล้านบาท ในงวดหกเดือนแรกปี 2566 คิดเป็นสัดส่วนร้อยละ 2.37 ร้อยละ 3.05 ร้อยละ 4.78 และร้อยละ 5.71 ของรายได้จากการขาย ตามลำดับ โดยค่าใช้จ่ายทางการตลาด และค่าใช้จ่ายเกี่ยวกับพนักงาน คิดเป็นสัดส่วนประมาณร้อยละ 87-93 ของค่าใช้จ่ายในการจัดจำหน่ายรวมในปี 2563-2565 และงวดหกเดือนแรกปี 2566 สาเหตุที่ต้นทุนในการจัดจำหน่ายปี 2564 เพิ่มขึ้นอย่างมีนัยสำคัญ เนื่องจากกลุ่มบริษัทฯ เริ่มนำเข้าชุดตรวจเชื้อไวรัส COVID-19 มาจำหน่ายทำให้เกิดค่าใช้จ่ายทางการตลาดที่เกี่ยวข้องกับการส่งเสริมการขายชุดตรวจเชื้อไวรัส COVID-19 จำนวน 7.72 ล้านบาท รวมถึงกลุ่มบริษัทฯ มีค่าใช้จ่ายพนักงานที่เพิ่มขึ้นจากการสร้างทีมงานฝ่ายขายและการตลาดและสรรหาบุคลากรที่มีความสามารถและประสบการณ์ทำให้มีฐานเงินเดือนที่เพิ่มสูงขึ้น ประกอบกับค่าคอมมิชชั่นที่เพิ่มขึ้นจากรายได้จากการขายที่เพิ่มขึ้น สำหรับปี 2565 กลุ่มบริษัทฯ มีค่าใช้จ่ายทางการตลาดจำนวน 9.30 ล้านบาท เพื่อสร้างการจดจำของตราสินค้า “Wellnova” และการส่งเสริมการขายผลิตภัณฑ์เสริมอาหารสูตรครบถ้วนโคลอชัวร์ ในขณะที่ค่าใช้จ่ายเกี่ยวกับพนักงานลดลงจากการจ่ายค่าคอมมิชชั่นที่ลดลงตามรายได้จากการขาย

สำหรับงวดหกเดือนแรกปี 2566 ค่าใช้จ่ายทางการตลาดที่เกิดขึ้นเป็นการส่งเสริมการขายผลิตภัณฑ์เสริมอาหารสูตรครบถ้วนโคลอชัวร์เป็นหลัก และมีค่าใช้จ่ายเกี่ยวกับพนักงานลดลงจากงวดเดียวกันของปีก่อนเล็กน้อยจำนวน 0.14 ล้านบาท เป็นผลมาจากค่าคอมมิชชั่นที่ลดลงตามรายได้จากการขายที่ลดลง

**ค่าใช้จ่ายในการบริหาร**

ในปี 2563-2565 และงวดหกเดือนแรกปี 2566 กลุ่มบริษัทฯ มีค่าใช้จ่ายในการบริหารจำนวน 53.32 ล้านบาท จำนวน 68.32 ล้านบาท จำนวน 56.13 ล้านบาท และจำนวน 29.57 ล้านบาท ตามลำดับ คิดเป็นสัดส่วนร้อยละ 10.94 ร้อยละ 9.54 ร้อยละ 11.17 และร้อยละ 14.66 ของรายได้รวม ตามลำดับ โดยค่าใช้จ่ายในการบริหารที่สำคัญ ได้แก่ ค่าใช้จ่ายเกี่ยวกับพนักงาน ซึ่งในปี 2563-2565 มีจำนวน 20.89 ล้านบาท จำนวน 26.03 ล้านบาท และจำนวน 37.39 ล้านบาท คิดเป็นสัดส่วนร้อยละ 39.19 ร้อยละ 38.10 และร้อยละ 66.62 ของค่าใช้จ่ายในการบริหารรวม สาเหตุที่สัดส่วนค่าใช้จ่ายเกี่ยวกับพนักงานเพิ่มสูงขึ้นอย่างมีนัยสำคัญในปี 2565 เนื่องจากกลุ่มบริษัทฯ มีการปรับโครงสร้างการบริหารงานภายในโดยมีการจ้างผู้บริหารและพนักงานระดับอาวุโสเพิ่มเติมเพื่อเตรียมความพร้อมในการนำบริษัทเข้าจดทะเบียนในตลาดหลักทรัพย์ นอกจากนี้ กลุ่มบริษัทฯ ยังมีค่าธรรมเนียมวิชาชีพจำนวน 10.42 ล้านบาท จำนวน 9.97 ล้านบาท จำนวน 10.47 ล้านบาท คิดเป็นสัดส่วนร้อยละ 19.54 ร้อยละ 14.59 ร้อยละ 18.66 ของค่าใช้จ่ายในการบริหารรวม ในปี 2563-2565 ตามลำดับ ประกอบกับในปี 2565 กลุ่มบริษัทฯ มีการตั้งค่าเผื่อผลขาดทุนด้านเครดิตเพิ่มขึ้นจากปี 2564 จำนวน 12.67 ล้านบาท และมีค่าเผื่อหนี้สงสัยจะสูญโอนกลับจำนวน 12.43 ล้านบาท ซึ่งเป็นผลจากการที่กลุ่มบริษัทฯ ให้ความสำคัญในการติดตามหนี้ตั้งแต่ปี 2564 ทำให้ได้รับชำระเงินจากลูกหนี้ที่ค้างชำระนานเพิ่มขึ้น จึงมีการปรับปรุงนโยบายการตั้งค่าเผื่อผลขาดทุนด้านเครดิตให้สอดคล้องกับข้อมูลการจ่ายชำระหนี้ของลูกหนี้มากยิ่งขึ้น

สำหรับงวดหกเดือนแรกปี 2566 กลุ่มบริษัทฯ มีค่าใช้จ่ายในการบริหารจำนวน 29.57 ล้านบาท ซึ่งลดลงจากงวดเดียวกันของปีก่อนจำนวน 2.94 ล้านบาท คิดเป็นอัตราการลดลงร้อยละ 9.05 โดยค่าใช้จ่ายที่สำคัญได้แก่ ค่าใช้จ่ายเกี่ยวกับพนักงานจำนวน 18.85 ล้านบาท ค่าธรรมเนียมวิชาชีพจำนวน 6.17 ล้านบาท และมีค่าเผื่อหนี้สงสัยจะสูญโอนกลับจำนวน 5.25 ล้านบาท ซึ่งเป็นผลมาจากประสิทธิภาพในการติดตามหนี้ที่ดีขึ้น

**กำไรสุทธิ**

จากผลการดำเนินงานที่กล่าวมาข้างต้น ทำให้ในปี 2563-2565 กลุ่มบริษัทฯ มีกำไรสุทธิจำนวน 109.86 ล้านบาท จำนวน 166.99 ล้านบาท และจำนวน 68.00 ล้านบาท คิดเป็นอัตรากำไรสุทธิร้อยละ 22.53 ร้อยละ 23.32 และร้อยละ 13.53 ตามลำดับ สาเหตุที่อัตรากำไรสุทธิในปี 2565 ลดลงอย่างมีนัยสำคัญเป็นผลมาจากต้นทุนขายที่เพิ่มขึ้นจากการเพิ่มจำนวนบุคลากรฝ่ายวิจัยและพัฒนาและฝ่ายบริหารระบบคุณภาพเพื่อเตรียมรองรับการขยายตลาด รวมถึงมีการจ้างพนักงานฝ่ายผลิตเพิ่มในระหว่างปี ในขณะที่การใช้กำลังการผลิตลดลงจากยอดขายที่ลดลงจึงทำให้ต้นทุนการผลิตคงที่ต่อหน่วยเพิ่มขึ้น นอกจากนี้ กลุ่มบริษัทฯ ยังมีค่าใช้จ่ายทางการตลาดที่เพิ่มขึ้นจากการสร้างการจดจำของตราสินค้า “Wellnova” และการส่งเสริมการขายผลิตภัณฑ์เสริมอาหารโคลอชัวร์ รวมถึงการมีดอกเบี้ยจ่ายที่สูงขึ้นจากการเงินกู้ยืมระยะยาวจากบริษัทที่เกี่ยวข้องที่เพิ่มขึ้นอย่างมีนัยสำคัญ *(โปรดพิจารณารายละเอียดเพิ่มเติมในส่วนที่ 2.2.4 การวิเคราะห์และคำอธิบายของฝ่ายจัดการ หัวข้อ 4.3.1 ผลกระทบจากการแพร่ระบาดของเชื้อไวรัสโควิด-19)*

สำหรับงวดหกเดือนแรกปี 2566 กลุ่มบริษัทฯ มีกำไรสุทธิจำนวน 26.58 ล้านบาท คิดเป็นอัตรากำไรสุทธิร้อยละ 13.17 ลดลงจากงวดหกเดือนแรกปี 2565 ที่มีกำไรสุทธิจำนวน 40.57 ล้านบาท คิดเป็นอัตรากำไรสุทธิร้อยละ 14.80 จากต้นทุนการผลิตคงที่ต่อหน่วยเพิ่มขึ้นซึ่งเป็นผลจากยอดขายที่ลดลงส่งผลให้การใช้กำลังการผลิตที่ลดลง นอกจากนี้ กลุ่มบริษัทฯ ยังมีต้นทุนในการจัดจำหน่ายที่สูงขึ้นจากการโฆษณาประชาสัมพันธ์และส่งเสริมการขายผลิตภัณฑ์เสริมอาหารสูตรครบถ้วนโคลอชัวร์ และยังมีภาระดอกเบี้ยจ่ายที่สูงขึ้น

**ฐานะทางการเงิน**

**สินทรัพย์รวม**

ณ สิ้นปี 2563-2565 และสิ้นไตรมาสสองปี 2566 กลุ่มบริษัทฯ มีสินทรัพย์รวมจำนวน 517.29 ล้านบาท จำนวน 750.19 ล้านบาท จำนวน 712.48 ล้านบาท และจำนวน 680.68 ล้านบาท ตามลำดับ โดยสินทรัพย์ที่สำคัญของกลุ่มบริษัทฯ ได้แก่ ที่ดิน อาคาร และอุปกรณ์ เงินสดและรายการเทียบเท่าเงินสด สินค้าคงเหลือ และลูกหนี้การค้าและลูกหนี้หมุนเวียนอื่น โดย ณ สิ้นปี 2565 สัดส่วนของรายการสินทรัพย์ที่สำคัญดังกล่าวต่อสินทรัพย์รวมคิดเป็นร้อยละ 37.27 ร้อยละ 30.27 ร้อยละ 17.96 และร้อยละ 7.82 ตามลำดับ และ ณ สิ้นไตรมาส 2 ปี 2566 สัดส่วนของรายการสินทรัพย์ที่สำคัญดังกล่าวต่อสินทรัพย์รวมคิดเป็นร้อยละ 37.82 ร้อยละ 26.60 ร้อยละ 18.24 และร้อยละ 12.58 ตามลำดับ

สินทรัพย์รวมในปี 2564 เพิ่มขึ้นจากปี 2563 อย่างมีนัยสำคัญเป็นผลมาจากเงินสดและรายการเทียบเท่าเงินสดที่เพิ่มขึ้นจากผลการดำเนินงานที่เติบโตขึ้น ลูกหนี้การค้าที่เพิ่มขึ้นจากยอดขายที่เพิ่มขึ้น รวมถึงสินค้าคงเหลือที่เกี่ยวข้องกับการแพร่ระบาดของเชื้อไวรัสโควิด-19 ที่เพิ่มขึ้น ซึ่งส่วนใหญ่เป็นผลิตภัณฑ์กลุ่มที่มีความต้องการที่สูงในช่วงของการแพร่ระบาดของเชื้อไวรัสโควิด-19 เช่น ชุดตรวจเชื้อไวรัสโควิด-19 เป็นต้น กลุ่มบริษัทฯ จึงมีการเก็บสต็อกสินค้าในส่วนนี้เพิ่มขึ้น สำหรับปี 2565 เงินสดและรายการเทียบเท่าเงินสดยังคงเพิ่มขึ้นอย่างต่อเนื่อง จากการกู้ยืมเงินระยะยาวจากบริษัทที่เกี่ยวข้องจำนวน 191.00 ล้านบาท เพื่อใช้ในการปรับโครงสร้างกลุ่มบริษัทฯ รวมทั้งได้รับเงินสดจากการเพิ่มทุนจำนวน 102.35 ล้านบาท โดยสินค้าคงเหลือลดลงจากปี 2564 สาเหตุหลักมาจากการลดลงของสินค้าสำเร็จรูปจำนวน 59.17 ล้านบาท จากการจำหน่ายชุดตรวจเชื้อไวรัสโควิด-19 ในระหว่างปี 2565 ในขณะที่งานระหว่างทำลดลงจำนวน 1.98 ล้านบาท และวัตถุดิบลดลงจำนวน 12.46 ล้านบาท จากการนำไปใช้ในการผลิตสินค้าสำเร็จรูปเพื่อจำหน่าย สำหรับงวดหกเดือนแรกปี 2566 สินทรัพย์รวมลดลงจาก ณ สิ้นปี 2565 เกิดจากเงินสดและรายการเทียบเท่าเงินสดลดลงจากผลการดำเนินงานที่ลดลง และมีการชำระคืนเงินกู้ยืมระยะยาวจากบริษัทที่เกี่ยวข้อง ในขณะที่ลูกหนี้การค้าเพิ่มขึ้นซึ่งส่วนใหญ่เป็นลูกหนี้ที่ยังไม่ถึงกำหนดชำระ

**หนี้สินรวม**

ณ สิ้นปี 2563-2565 และสิ้นไตรมาส 2 ปี 2566 กลุ่มบริษัทฯ มีหนี้สินรวมจำนวน 164.47 ล้านบาท จำนวน 171.41 ล้านบาท จำนวน 290.69 ล้านบาท และจำนวน 205.65 ล้านบาท ตามลำดับ จะพบว่าในปี 2563-2564 หนี้สินส่วนใหญ่เป็นหนี้สินหมุนเวียน ซึ่งเมื่อคิดเป็นสัดส่วนหนี้สินหมุนเวียนต่อหนี้สินรวมจะเท่ากับร้อยละ 77.95 และร้อยละ 84.25 ตามลำดับ ในขณะที่ปี 2565 กลุ่มบริษัทฯ มีการกู้ยืมระยะยาวจากบริษัทที่เกี่ยวข้องกันจำนวน 191.00 ล้านบาท คิดเป็นสัดส่วนร้อยละ 65.70 ของหนี้สินรวม เพื่อนำมาใช้ในการปรับโครงสร้างกลุ่มบริษัทฯ ส่งผลให้สัดส่วนหนี้สินหมุนเวียนต่อหนี้สินรวมเท่ากับร้อยละ 25.96 และ ณ สิ้นไตรมาสสองปี 2566 กลุ่มบริษัทฯ มีการกู้ยืมเงินระยะสั้นจากสถาบันการเงินเพื่อนำมาใช้ชำระคืนเงินกู้ยืมระยะยาวจากบริษัทที่เกี่ยวข้องตามที่กล่าวข้างต้นเพื่อลดการพึ่งพิงจากบริษัทที่เกี่ยวข้อง ส่งผลให้สัดส่วนหนี้สินหมุนเวียนต่อหนี้สินรวมเพิ่มขึ้นเป็นร้อยละ 90.75

**ส่วนของเจ้าของ**

ณ สิ้นปี 2563-2565 และสิ้นไตรมาสสองปี 2566 กลุ่มบริษัทฯ มีส่วนของผู้ถือหุ้นจำนวน 352.82 ล้านบาท จำนวน 578.79 ล้านบาท จำนวน 421.79 ล้านบาท และจำนวน 475.03 ล้านบาท ตามลำดับ โดย ณ สิ้นปี 2564 บริษัทฯ มีส่วนของผู้ถือหุ้นเพิ่มขึ้นจากสิ้นปี 2563 จำนวน 225.97 ล้านบาท เนื่องจากบริษัทฯ มีกำไรสะสมเพิ่มขึ้นจากผลการดำเนินงานรวมของกลุ่มในปี 2564 จำนวน 167.81 ล้านบาท ผลกระทบจากการรวมธุรกิจภายใต้การควบคุมเดียวกันจำนวน 61.25 ล้านบาท ในขณะที่มีการจ่ายเงินปันผลจำนวน 3.09 ล้านบาท สำหรับส่วนของผู้ถือหุ้น ณ สิ้นปี 2565 ลดลงจากสิ้นปี 2564 จำนวน 157.00 ล้านบาท เนื่องจากบริษัทฯ มีการเพิ่มทุนจำนวน 152 ล้านบาท ประกอบกับบริษัทฯ มีกำไรสะสมเพิ่มขึ้นจากผลการดำเนินงานรวมของกลุ่มในปี 2565 จำนวน 68.27 ล้านบาท ในขณะที่มีต้นทุนการรวมธุรกิจภายใต้การควบคุมเดียวกันจำนวน 49.65 ล้านบาท และการจ่ายเงินปันผลจำนวน 325.93 ล้านบาท

ณ สิ้นไตรมาสสองปี 2566 กลุ่มบริษัทฯ มีส่วนของผู้ถือหุ้นจำนวน 475.03 ล้านบาท เพิ่มขึ้นจาก ณ สิ้นปี 2565 จำนวน 53.24 ล้านบาท เนื่องจากบริษัทฯ มีกำไรสะสมเพิ่มขึ้นจากผลการดำเนินงานรวมของกลุ่มงวดหกเดือนแรกปี 2566 จำนวน 26.58 ล้านบาท และส่วนได้เสียที่ไม่มีอำนาจควบคุมในส่วนของผู้ถือหุ้นที่เพิ่มขึ้นจากการที่ WELL มีการเพิ่มทุนจดทะเบียนโดยเสนอขายหุ้นสามัญออกใหม่แก่ผู้ร่วมทุนรายใหม่จำนวน 1,666,300 หุ้น โดยได้รับชำระค่าหุ้นทั้งหมดจำนวน 26.66 ล้านบาท

**อัตราส่วนโครงสร้างทางการเงิน**

กลุ่มบริษัทฯ มีอัตราส่วนหนี้สินต่อส่วนของผู้ถือหุ้นเท่ากับ 0.47 เท่า ณ สิ้นปี 2563 เท่ากับ 0.30 เท่า ณ สิ้นปี 2564 และเท่ากับ 0.69 เท่า ณ สิ้นปี 2565 โดยในปี 2564 กลุ่มบริษัทฯ มีอัตราส่วนหนี้สินต่อส่วนของผู้ถือหุ้นลดลงจากปี 2563 เนื่องจากส่วนของผู้ถือหุ้นเพิ่มขึ้นอย่างมีนัยสำคัญจากจำนวน 352.82 ล้านบาท ณ สิ้นปี 2563 เป็นจำนวน 578.79 ล้านบาท ณ สิ้นปี 2564 สำหรับสิ้นปี 2565 อัตราส่วนหนี้สินต่อส่วนของผู้ถือหุ้นของกลุ่มบริษัทฯ เพิ่มขึ้นจากสิ้นปี 2564 เนื่องจากกลุ่มบริษัทฯ มีหนี้สินเพิ่มขึ้นจากจำนวน 171.41 ล้านบาท ณ สิ้นปี 2564 เป็นจำนวน 290.69 ล้านบาท ณ สิ้นปี 2565 จากการกู้ยืมเงินเพิ่มเติมจากบริษัทที่เกี่ยวข้องจำนวน 191.00 ล้านบาท เพื่อใช้ในการปรับโครงสร้างกลุ่มบริษัทฯ ประกอบกับส่วนของผู้ถือหุ้นที่ลดลง

ณ สิ้นไตรมาส 2 ปี 2566 กลุ่มบริษัทฯ มีอัตราส่วนหนี้สินต่อส่วนของผู้ถือหุ้นเท่ากับ 0.43 เท่า ปรับลดลงจาก ณ สิ้นปี 2565 เป็นผลมาจากการลดลงของหนี้สิน ในขณะที่ส่วนของผู้ถือหุ้นเพิ่มขึ้น

**นักลงทุนสัมพันธ์:**

|  |  |  |  |  |
| --- | --- | --- | --- | --- |
| ชื่อ | : | | นายอชิตเดช อาชาไพโรจน์ | |
| สถานที่ติดต่อ | : | | 700/364 หมู่ที่ 6 ตำบลหนองไม้แดง อำเภอเมือง จังหวัดชลบุรี 20000 | |
| โทรศัพท์ | : | | 038-458-698 | |
| โทรสาร | : | | 038-458-697 | |
| อีเมล | : | | [secretary@snpthai.com](mailto:secretary@snpthai.com) | |
| เว็บไซต์ | : | | www.snpthai.com | |
|  |  |  | |

|  |
| --- |
| **คำเตือน : ผู้ลงทุนควรศึกษาข้อมูลส่วนที่ 2 ส่วนที่ 3 ส่วนที่ 4 และส่วนที่ 5 ก่อนการตัดสินใจลงทุน** |